ان الحمد لله تعالى نحمده ونستعين به ونستغفره. ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له. ومن يضلل فلا هادي له. واشهد ان لا اله الا الله وحده
وحده لا شريك له واشهد ان محمدا عبده ورسوله. اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم. وشر الامور محدثاتها وكل محدثة بدعة وكل بدعة ضلالة وكل ضلالة في النار
اللهم صلي على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم في العالمين
انك حميد مجيد. اخرج الامام مسلم رحمه الله في صحيحه من حديث ابي هريرة رضي الله عنه قال كنا مع رسول الله صلى الله عليه واله وسلم وفي القوم ابو بكر وعمر
فقام النبي صلى الله عليه وسلم من بين اظهرنا واقتطع دوننا فخشينا ان يصاب باذى. فانطلقوا جميعا يبحثون عنه عليه الصلاة والسلام قال فجئت حائطا والحائط هو البستان المسور اشتال عليه سور. قال فالتمست بابا فلم اجد. قال
ورأيت ربيعا والربيع هو الجدول. ربيع لواء قناة الماء اللي هي بتكون في اسفل الجدار اللي هي داخلة على البستان. فاراد ان يدخل من هذه الفتحة من فتحة القناة قال
فعجزت فحفرت كما يحفر الثعلب او فاحتفزت جمع جمع اطرافه على نفسه كده كما يحتفز الثعلب ودخلت فاذا النبي صلى الله عليه وسلم داخل البستان ومسند ظهره الى الحائط فلما رآني قال ابو هريرة
قلت نعم يا رسول الله. قال ما جاء بك؟ قلت يا رسول الله قمت بين ظهرنا واقتطعت دوننا وخشينا ان تصاب باذى. فانطلق الناس وفيهم ابو بكر وعمر. اي يبحثون عنك
قال يا ابا هريرة خذ نعلي هاتين. فاول من القاه خلف هذا الحائط يشهد ان لا اله الا الله موقنا بها قلبه فبشره بالجنة فاخذ ابو هريرة النعلين وكان اول من لقيه خلف الحائط هو عمر بن الخطاب
فبشره بالجنة. فضربه عمر. قال فضربني ضربة خررت لستي اي وقع على ظهره قال فرجعت الى النبي صلى الله عليه وسلم واجهشت بكاء اجهشت بكاء يعني على وشك البكاء قال وركبني عمر اي كان في اثري
فلما رآني رسول الله صلى الله عليه وسلم اي على هذه الهيئة. وقد اجهش بكاء. قال ما لك يا ابا هريرة قلت يا رسول الله هذا عمر بشرته بالجنة فضربني ضربة خررت لستي
فقال عمر مبادرا يا رسول الله اانت قلت لي هذا ان يقول هذا قال نعم. فقال له عمر يا رسول الله خل الناس يعملوا اي انهم لو وصلتهم هذه البشارة وان من قال لا اله الا الله دخل الجنة وكل الناس يقولها سيكفون عن العمل
خلاص لا اله الا الله يبقى كده ايه؟ قالها دخل الجنة فخشي عمر ان يكتفي الناس بالقول دون الفعل. هذا حديث جليل وفيه فوائد كثيرة ساجتز منها بفائدة واحدة او ثنتين
الفائدة الاولى وهي القاعدة. التي يبنى عليها كل شيء في دين الاسلام. الا وهي المحبة ما الذي جعل الصحابة يعز ويسود؟ وفي كل معاركهم كانوا دون عدوهم لم يكن المسلمون في يوم من الايام ولا في معركة من المعارك يساوون عدوهم لا عددا ولا عدة
ومع ذلك غلبوا في كل معاركهم حتى في غزوة احد كان ابن عباس يقول ما نصر الله عز وجل وهذا حديث في مسند الامام احمد بسند قوي قال ما نصر الله عز وجل رسوله في
موضع كما نصره في احد فانكر عليه المنكرون. ازاي ؟ طب ده احد معروف ان هو الرماة تركوا الجبل وآآ خالد بن الوليد. التف على جيش المسلمين وقتل من المسلمين سبعون. وكسرت رباعية النبي عليه الصلاة والسلام انذاك. وقال كيف يفلح قوم شدوا
رأس نبيهم فنزل قوله تعالى ليس لك من الامر شيء او يتوب عليهم اي يعذبهم فانهم ظالمون اقالة بيني وبينكم كتاب الله ثم تلا قوله تعالى ولقد صدقكم الله وعده اذ تحسونهم باذنه. والحس هو القتل
اي اذ تقتلونهم بازنه. ففي كل المعارك انتصر المسلمون. ليه كانوا يحبون هذا الدين محبة تخللت شغاف قلوبهم. وكانوا يزودون عن النبي صلى الله عليه وسلم زود الابطال يعني مثلا لما اشيع ان النبي صلى الله عليه وسلم طلق نساءه
عمر بن الخطاب طبعا بنته حفصة هي زوج النبي عليه الصلاة والسلام. والخبر اللي وصل ان النبي صلى الله عليه وسلم طلق النساء جميعا. يقول يقول عمر بن الخطاب والحديث في الصحيحين
كنا نتحدث ان غسان تنعل الخيل لغزونا. ملك غسان كان في الشمال الروم. وكان عمال يهدد الايه المسلمين فالمسلمون على اهبة الاستعداد. فجأة يلا الحرب تقوم الحرب حتى ده في تجارة او في زراعة والكلام ده بس هو في التجارة او في الزراعة عارف ان في قتال ممكن يشب في اي لحزة
وعمر بن الخطاب كان عمل اتفاقية مع جار الله من الانصار قال له ايه ايه رأيك؟ آآ انك انت تفرغ نفسك يوم وتقعد جنب النبي عليه الصلاة والسلام طول النهار. ازا اية نزلت تحفظها وتيجي تقولها لي
اذا قال حديثا تيجي تقوله لي. ازا اتنين اتخاصموا ولا حاجة والنبي صلى الله عليه وسلم حكم بحكم تيجي تقوله لي وننزل شغل تاني يوم اعمل زيك. اجي انا مكانك
واتفرغ وانت تنزل شغلك واتفقوا على هذا ففي النوبة اللي هي الانصاري كان المفروض يجلس آآ مع النبي صلى الله عليه وسلم طول النهار وعمر بن الخطاب في التجارة او الزرعة بتاعته. جاية من التجارة او الزراعة تعبان فدخل ايه؟ دخل ينام
بعد ما صلوا العشاء بمدة اذا بطارق يطرق الباب بشدة. فا قام عمر يجر ثوبه فزعا. ليه؟ لان مش العادة الواحد يدق الباب بهذه الشدة يعني كأن واحد ملهوف او كأن فيه مصيبة او كده يعني
اول ما عمر الخطاب بيفتح الباب لقى مين؟ جاره الانصاري. قال ما لك؟ اجاء غسان يعني الجيش بتاع الروم دخل علينا ولا ايه قال له لا بل ما هو اهون من ذلك واعظم
طلق النبي نساءه اكن لما النبي صلى الله عليه وسلم يطلق النساء ده اعظم من ان الروم يدخلوا عليهم ويغزوا المدينة وياخدوها كمان فقال عمر قد كنت اعلم ان ذلك يوشك ان يكون
اصل نساء النبي صلى الله عليه وسلم قبل كده عملوا قصة. انهم طلبوا النفقة من النبي عليه الصلاة والسلام عايزين دهب وعايزين الكلام ده. فابو بكر وعمر اقرب اثنان للنبي صلى الله عليه وسلم عرفوا بالحكاية
فدخلوا اذا على النبي صلى الله عليه وسلم في البيت والنساء حوله وهو ايه؟ مطأطئ رأسه في الارض ما لك يا رسول الله؟ قال هن حولي يطلبون النفقة فقام ابو بكر الى عائشة وقام عمرو الى حفصة كل واحد راح لبنته يضربها يعني
وقال تسألنه النفقة وليس عنده فكان فيه يعني موقف متقدم. فلما قال له طلق النبي نساءه فعمر ابن الخطاب الكلام ده كان متأخر فانتظر حتى آآ جاء وقت صلاة الفجر واخذ عليه ثيابه وانطلق الى المسجد
اول ما دخل المسجد لقى رأى الاتي جماعة من الصحابة حول المسجد يبكون والنبي عليه الصلاة والسلام معتزل في مشربه. مشربة يعني غرفة كده لها باب زي كده. وهو في الغرفة وعلى الغرفة رباح
اللي هو ايه؟ اللي هو غلام النبي صلى الله عليه وسلم بيحرس الباب عشان ما فيش حد يدخل يعني طيب السؤال يعني طب ده اللي جالس جنب المنبر لماذا يبكي؟ ده لو ابنته طلقت ما بكى
لو بنت طلقت ما بكى. لماذا يبكي هؤلاء يبكون لتكدر خاطر النبي عليه الصلاة والسلام. مجرد ان هو زعلان غضبان ما يعرفوش يعيشوا الا اذا رأوه كما تعودوا ان يروه يعني كان علي ابن ابي طالب يقول اذا اذا احمر البأس كنا نلوذ بالنبي عليه الصلاة والسلام
طول ما هو موجود ما كنش فيه مشكلة عند حد اطلاقا عشان تعرف الصحابة دول كيف كانت منزلتهم يعني خلينا احنا كده النبي صلى الله عليه وسلم موجود معنا. اذا
المت اية ملمة تعتبر محلولة طالما النبي موجود اية ملم يعني شوف اه الصحيحين من حديث جابر ابن عبد الله الانصاري والصحابة بيحفروا الخندق غابوا تلات تيام لا يأكلون اكل خفيف جدا لا يعد اكلا يعني. فكان من عادتهم اذا الواحد منهم جاع كان يربط الايه؟ الحجر على بطنه
بحيس ان هو يسنده انت عارف ساعات الواحد لما يكون ضهري بيوجعه يقوم يعمل ايه؟ سمادة كده. ممكن يحطوا له آآ خشب ممكن يحطوا له حديد. ممكن يحطوا له فايبر. اي حاجة
يوم لما يمشي يبقى ايه يبقى ماسك ضهره. فكان الصحابة لما الواحد منهم يجوع ومش قادر يقوم يسلب طوله كده محني لأ يقوم رابط الحجر على ايه على بطنه عشان يقدر يدي له ايه ؟ قوة
فكان الصحابة بعضهم يربط الحجر على بطنه اما النبي صلى الله عليه وسلم فكان رابط تلت حجارة على بطنه وهم عمالين يحفروا في الخندق قابلتهم صخرة كبيرة كده بيكسروها بالفوس ما بتتكسرش
مين اللي يحل المشكلة دي ؟ النبي عليه الصلاة والسلام فقال جابر فجئت النبي صلى الله عليه وسلم فقلت يا رسول الله كدية عظيمة حجر كبير يعني لا تعمل فيه المعاون. نكسر فيها النفوس ما بتكسرش. قال فقام النبي صلى الله عليه وسلم معي
اعرف في وجهه الجوع فامسك به الفأس وقال بسم الله فضربها فكانت نسيبا اهين ها كثيبا اهلي اتحولت لرملة يعني. اول ما ضربها الضربة دي هو بقى لما شاف النبي صلى الله عليه وسلم في وجهه الجوع قلبه وجعه مع ان هو جعان هو كمان
بس قلبه وجعه قال يا رسول الله ائذن لي ان اتي البيت فاذن له فذهب الى امرأته قال ماذا في البيت؟ عندك اكل ايه يعني قالت لي ما عنديش حاجة
هو صاع من شعير الصاع من شعير انت عارف اربعة امداد. يعني اربع ايه المد زي كف الايدين كده. اربعة امداد. هو ده اللي عندها من الشعير. وآآ ما كانوش
والكلام الفينو والدقيق ده كانوا بيشوفوه خالص. النبي صلى الله عليه وسلم ما يكونش في حياته. ولا رآه بعينه كما قالت عائشة رضي الله عنها قالت مات النبي صلى الله عليه وسلم ولم يأكل خبزا مرققا قط
مرققة انت عارف الرقاق؟ احنا بنسميها الرقاق؟ اهو ده الخبز المرقق ما كانوش ولا شافوا بعينه. ولا رأى منخلا بعينيه. المنخل انت عارف اللي بيحلل الدقيق والكلام ده ما شافهوش اطلاقا. كان اكلهم ايه
من الشعير ييجي يدق الشعير ويعملوا فطائر كده ولا بتعملوا قرص كده وبتاع وياكلوه ما عنديش غير صاع من شعير وعناق. عناق زي جدي كده صغير يعني قال لها طيب اخبزي دوق بقى الشعير وقام دابح الايه
ده بحجتي اللي عنده ما هو ما عندوش غير كده على اساس ان ايه ؟ قال لها يعني آآ جهزي حالك كده. وآآ انا هاجي انا والنبي صلى الله عليه وسلم وآآ واتنين تلاتة. قالت له لا تفضحني
برسول الله صلى الله عليه وسلم ومن معه تجيب لي تلاتين اربعين واحد ولا بتاع الحكاية كلها خمس انفار ياكلوا بس فما تروحش تقول له كده قدام الناس ان انا عازمك على الغدا لأ واشوشه
ها تيجي في ودنه كده وتقول له ايه انا عندي بس آآ يعني شوية شعير بساط كده وجدي صغير كده على قدنا احنا الاتنين فتعال انت وبعض اصحابك ففعلا جابر قام رايح هناك ووشوشه بقى. في اذن النبي صلى الله عليه وسلم قال له الكلمتين دول. قال جابر واذا النبي صلى الله عليه وسلم
يصيح في اهل الخندق يا اهل الخندق هلموا قد صنع لكم جابر طعام قال فادركني من الحياء ما لا اعلمه الا الله. هياكلوا ايه دول؟ ده الخندق كانوا الف رجل
الف رجل بالتمام والكمال فعرق هيروحوا ياكلوا ايه؟ هيروحوا قد كده هو وشوية فطائر ولا شوية آآ قرص قال فذلك من الحياء ما يعلمه الا الله على طول النبي صلى الله عليه وسلم قال لهم تعالوا جم ايه كلهم؟ امرأة جابر ايه؟ طبعا جابر النبي صلى الله عليه وسلم قال له ايه؟ اذهب اليها الى امرأتك
فمرها لا تخبز حتى اجيب ولا تضع اللحم على البورمة في البورمة على النار يعني حتى اجيب جه بقى النبي صلى الله عليه وسلم الف واحد. الست سمعت دب دب دب دب. بتبص لقت ايه؟ الف واحد. هتأكلهم منين دي
قالت لجابر ايه؟ بك وبك. يعني يجي ويتحط عليك يعني بالبلد الكلمة اللي احنا بنقولها. ايه اللي انت عملته ده؟ هو انت مش عارف ان احنا عندنا هي جدي صغير وبتاع الكلام ده
هل اخبرت النبي صلى الله عليه وسلم بما عندنا من الطعام؟ قال لها ايوة قالت قال فسكنت اول ما قالت له اول ما قال لها ان النبي صلى الله عليه وسلم عارف سكنت بقى
وهدي قلبها النبي صلى الله عليه وسلم جاء اين العجين؟ جابوا العجينة ليخبزوه. فبصق فيه وبارك اين اللحم جيء بالبرمة؟ فبصق فيها وبارك. اخبزه. جاء نسائه من الانصار يخبزوا بقى بيساعدوا ما الف واحد
يقول جابر فاقسم بالله انهم تحولوا وتركوه وكانوا الف رجل وان العجين ليخبز كما ها هو وان اللحم على البرمة كما هو الف رجل يأكل من صاع من شعير وجد يأكله الف رجل والعجين زي ما هو. هو الصاع زي ما هو. والبورمة زي ما هي
فهو يعني الملفت للنظر قول جابر رضي الله عنه لامرأته قال لها هل عندك شيء لقد رأيت الان شيئا ما لي عليه صبر رأيت الجوع بوجه النبي صلى الله عليه وسلم. مع ان هو جائع هو كمان
لكنه كان اغلى عندهم من انفسهم وما يعملش القصة دي العجيبة الا الحب بس. انت بتحب شغلك ستتفوق فيه. وستبدع. تتزق انت مش هتعمل حاجة كل شيء مع الحب ليس فيه كلفة. وليس فيه ثقل. وهي دي مشكلة المسلمين الان. مشكلة المسلمين عموم
يعني ونحن منهم ان ان قولنا اكثر بكثير جدا من واقع حبنا اباؤنا وامهاتنا لم يعلموننا حب النبي عليه الصلاة والسلام. حتى اللحزة اللي احنا فيها دي الولد لا بيصلي ولا بيعمل حاجة ولا اي حاجة. اهم حاجة رحت الدرس
وياخد الموبايل بتاع الاستاز ويعرف الواد راح ولا ما راحش لان فيه اولاد بياخد الفلوس يروح يصرفها ياكل بها سندوتشات وما يروحش عند المدرس فيوم الاب ايه؟ يقول لك لأ انا مش هشتغل طاحونة وانت تاخد لي الفلوس وتلعب بها لأ. فعلى طول خط ساخن مع الاستاز الولد طب بيفهم وما نفهمش
طب انت بتسأله ؟ طب كزا ، طب الحكاية طب الرواية وبعدين بعد الحدوتة ده يطلع ياخد له ورقة ويقعد على الرصيف. حصيلة الصيف واسعة دلوقتي وكل يوم بتتسع وبياخد ورقة بلاش قيمة. والغش في المدارس رسمي
بس مش مكتوب طبعا ما فيش حد يقدر يكتب لايحة كده ويوزعها على المدارس والغش واجب. لأ هو واجب من واقع الحال من واقع الحال. اصله هيسقطه ليه ما فيش فرص عمل عشان يعمل تنافس ما بينهم الاتنين والاحق بالوظيفة ياخدها يقوم يزاكر ويتعب ويسف التراب زي ما احنا كنا بنعمل زمان في المدارس
فهو يسقطه ليه؟ هو معروف ان هيطلع ما لوش شغل. طب ما تمشيه بدل ما ياخد كرسي زيادة ويعمل لي مشكلة طب ما يمشي ها ادي له الشهادة وخلص فتبص تلاقي المسألة تدنت. طب الاباء حارقين نفسهم دلوقتي وبيصرفوا الوف مؤلفة على الولد دول ليه
عشان يطلع ياخد شهادة وفي الاخر هو عارف انه مش هيشتغل. وهيقعد عاطل الا انه يسافر برة بقى ويتغرب والكلام دوت وبتاع ويشتغل في المطاعم ويغسل الصحن والكلام ده والواد ده معه مسلا بكالوريوس علوم ولا معه ملف الليسانس اداب ولا ليسانس تربية ويغسل صحون هناك وبتاع والكلام ده
لكن مسألة ان يراقبه بقى في المحبة مسألة انه يكلمه في المحبة مسألة انه يكلمه في محبة الدين والفداء الدين والكلام ده دي مسألة بكل اسف اصبحت الان نادرة جدا. الصحابة ما قالوش كده. الصحابة كان كل حياتهم
مع النبي عليه الصلاة والسلام انزل الله عز وجل اية الرجال قاعدين في مجلس النبي صلى الله عليه وسلم والنساء في البيت. فيرجع الرجال الى النساء ينقلبون يقرأون عليه ايات الله
في بعض النساء لما كانوا موجودات مع النبي صلى الله عليه وسلم في مجلس لما نزل الامر بالحجاب بستر الوجه والكلام كانوا رايحين المجلس كده ما فيش امر يعني يدوبك لافين لفة كده وخلاص
اول ما نزل الامر بالحجاب قطعن مروطهن وهم قاعدين في المسجد قطعنا مروتهن واحتجبن بهن طب ما كانت ممكن تقول لسه الامر القرآني نازل بس على ما اوصل البيت بس اجيب حاجة البسها
لا والقرآن نزل قبل ما تتحرك من مكانها قطعت البتاعة دي ولفت على آآ راسها واعتجرنا الاعتجار تلبس حاجة زي العمامة كده يعني. كان فيه مبادرة كان هناك مبادرة يشوف مسلا
من امثلة العجيبة على المحبة. وتعرف ان كل حاجة بتخف على المحب. في صحيح مسلم آآ من حديث ابي ايوب ابي ايوب الانصاري رضي الله عنه. لما النبي صلى الله عليه وسلم نزل هاجر بقى من مكة للمدينة
فنظر في دار ابي ايوب الانصاري. دار ابي الانصاري كانت تتألف من طابقين. الدور الارضي وكان فيه دور فوق. ابو ايوب قال للنبي صلى الله عليه وسلم اصعد لفوق كنا زمان نسميه مقعد. زمان الاوضة اللي فوق كده نعملها فوق الدار هي اسمها ايه؟ مقعد. قال له اصعد الى فوق
فقال له النبي صلى الله عليه وسلم السفل ارفق بنا يغشاني اصحابي. يعني انا لما اكون في الدور التاني اي حد يطلع لي هيجرح البيت من تحت. فما فيش داعي خليك انت وحريبك فوق. واصحابي لما ييجوا هييجوا الدور الارضي فبالتالي مش هيكون في ايه خدش لايه
لحرمات البيوت يعني ادي معنى السفل اي اسفل الدار يعني ارفق بنا ليه؟ يغشاني اصحابي بيجوا لي اصحابي داخلين خارجين علي وكده خلاص النبي صلى الله عليه وسلم في الدور الارضي وابو ايوب ايه؟ في الدور التاني. يقول وفي ليلة
وبينما انا امشي اذ فزعت. وقلت اانا اعلو سقيفة تحتها رسول الله! الله! ده انا رجلي تبقى فوق راسه ازاي الكلام ازاي ما خدتش بالي من موضوع زي ده قال فان جمعت انا وامرأتي في ركن. في ركن كده وحرموا على نفسهم يمشوا طول الليل فوق البيت
لما خطر على باله ان النبي تحت وانا فوق ورجلي على السقف اللي راسه تحتها في رواية الطبراني بيقول لك وانكسر لنا حب الحب الوزير يعني. فجففته بلحافي انا وامرأتي والله ما لنا غيره. خشية ان ينزل قطر من الماء على
رأس النبي عليه الصلاة والسلام. قال وكنت لا اكل المهم آآ بالليلة دي عدى وهم من ومنكمشين في ركن كده. قال فلما اصبحت نزلت فقلت للنبي صلى الله عليه وسلم والله يا رسول الله لا اعلو سقيفة
انت تحتها قط. اصعد الى فوق. فصعد النبي صلى الله عليه وسلم فوق وابو ايوب ايه؟ خلاه في اسفل البيت قال وكنا لا نأكل ولا نشرب الا بعدما يأكل هو ويشرب
سنتحرى مواضع فمه واصابعه. اكل من الحتة دي اكل منها شرب من القلة مسلا ولا حاجة يبقى لسة مبلولة يبقى شرف محتاج اشرب من نفس الايه ؟ من نفس المكان. ها نتحرى مواضع فمه
ومواضع اصابعه قال فارسلت اليه ذات يوم ثوما او بصلا فلم يأكل منه ففزعت. انا عايزك بس ايه يعني كلمة ففزعت دي تحطها في مكانها الصحيح. الصحابي لما يقول لك انا
فزعت بقلبه وقع في ركبه مش زينا احنا لان يقول لك فزعت ويقول لك كمان ايه انا فزعت جدا جدا جدا جدا جدا وهو ولا فزع ولا حاجة ليه؟ لان جدا الجدانات دي كلها ما لهاش اي محل من الاعراب. انما الصحابي لما كان يقول جه فزعت يبقى ايه؟ يبقى خلاص قلبه وقع على طول
لما يقول لك وبينما انا امشي اذ فزعت وقلت انا امشي يبقى فعلا قلبه واقع في رجليه بعت له توم وبصل النبي ما كلش منهم عليه الصلاة والسلام آآ فزع قال بوعي في رجليه برضه
يكون عمل حاجة غلط ولا حاجة ينزل فيه وحي ولا تنزل فيه اية تبقى عليه معرتها الى يوم القيامة فكانوا بيخافوا من المسألة دي قال ففزعت وصعدت اليه وقلت يا رسول الله انني ارسلت اليك ثوما او بصل نعم
احرام هو قال له لا ولكني اناجي من لا تناجي. اللي هو جبريل عليه السلام. لما ييجي جبريل عليه السلام يدنو منه ويعلمه القرآن وتطلع منه ريحة البصل هيأزي جبريل
لان الملائكة تتأذى مما تأذى منه بنو ادم فقال له هي دي بقى ايه الجملة اللي انا عايز اوصل لها. فقال له لا جرم اكره الذي تكره. حتى برغم انه حلال. هو سأله سؤال احرام هو
البصل حرام؟ قال له لأ مش حرام. بس انا باكرهه ، قال له خلاص انا هاكرهه انا كمان مع انه حلال اهو لا جرم اكره الذي تكره. ودي طبيعة المحب
ليستحيل ان تجد محبا حقيقيا يؤذي حبيبك. ابدا ما يعرفش حتى لو حب يمسل قلبه ما يطاوعوش لو حب يعمل اي حركة كده تزعل ما يعرفش يعملها. يعملها ازاي هي دي طبيعة المحب
انه لا يؤذي حبيبه قط وينفعل لمراضي حبيبه انا حبيبي بيحب كده يبقى انا باحبه. حتى وان كنت ما احبوش وهذا من جملة الوفاء ان ان الواحد لا يؤذي صاحبه. جبريل شف النبي صلى الله عليه وسلم يقول انا اناجي من لا تناجي. جبريل عليه السلام
ولم يحقق الصحبة من بني ادم. حاشا الانبياء على وجهها الا ابو بكر الصديق هو اللي جاب الصحبة على وجهها مية في المية. مش عمر. عمر ينزل تحت ابي بكر. في المرتبة التانية. لكن ابو بكر ده حاجة مختلفة
ليه؟ لان النبي صلى الله عليه وسلم كان اوفى لابي بكر من ابي بكر له يعني شف مرة آآ كما في الصحيحين من حديث ابي سعيد الخدري النبي صلى الله عليه وسلم صعد على المنبر وقال ان عبدا خيره الله بين زهرة الحياة الدنيا وبين ما عنده فاختار ما
فبكى ابو بكر وقال نفديك بابائنا وامهاتنا يا رسول الله قال ابو سعيد فتعجبنا منه لماذا يبكي؟ الله هو النبي قال ايه ؟ ده بيقول بس خبر كده ان فيه عبد من عباد الله ربنا خيره
ما بين الدنيا والاخرة الاخرة معناها ايه ؟ معناها يموت يعني. يعني خيره بين الحياة وايه ؟ والموت ايه اللي فيها يعني؟ قال ابو سعيد فكان ابو بكر اعلمنا برسول الله وكان رسول الله هو المخير
فشوف لما الشفافية تصل الى درجة ان النبي صلى الله عليه وسلم لما عمم في الخطاب علم ابو بكر ان هذا مختص به عليه الصلاة والسلام والنبي صلى الله عليه وسلم حسم القضية وقال فاختار ما عنده
اختار الموت يعيشوا ازاي من غيره يعني؟ فهو النبي شف الحديس الجميل ده هو قال النبي صلى الله عليه وسلم فيه ايه بقى لما شاف ابو بكر بيبكي قال ان امن الناس علي في صحبته وذات يده ابو بكر
وله علي يد انا ما اعرفش اكافئه بها يكافئه الله عز وجل بها ده مين العبد ده اللي ده النبي عليه الصلاة والسلام له فضل على الدنيا بحاله ما فيش حد ممكن يبقى له فضل على النبي ابدا. هو النبي صلى الله عليه وسلم بيقول كلكم على بعضكم ما فيش حد له جميل علي. الا ابو بكر بس
هو ده اللي له كبير علي، انا ما اعرفش اديه لا استطيع ان اؤديه يكافئه الله عز وجل بها. فبكى ابو بكر زيادة على البكاء بتاعه. وقال يا رسول الله وهل انا ومالي الا
دي الوفاء ده اصل قاعدة الوفاء الحب. مش ممكن حد يبقى وفي الا ازا كان محبا الندب ما بيحبش بيكره عشان كده بيبقى ندل يعد فيخلف ويؤتمن فيخون ويحدث في كذب
فهم اتعلموا كده الوفاء من النبي عليه الصلاة والسلام. فكان المردود عليهم كان مردودا قويا. يعني اشوف مسلا في الصحيحين من حديث ابي هريرة رضي الله عنه بينما النبي صلى الله عليه وسلم جالس في اصحابه وابو بكر وعمر والصحابة الكرام موجودين. اذ قص النبي صلى الله عليه وسلم عليهم رؤية
قال بينما انا نائم البارحة ورؤي الانبياء حق كما قال النبي صلى الله عليه وسلم. اذ دخلت الجنة فرأيت قصرا وعليه جارية تتوضأ فقلت لمن هذا القصر؟ قالوا لعمر ومن هذه اللي بتتوضى ديت يعني
قالوا هذه زوجة عمر قال فذكرت غيرتك يا عمر فوليت مدبرا ادى ضهره على طول لما ايه لما لما عمر بيغار فهل رأيتم احدا يراعي اصحابه حتى في المنام يعني الوفاة بتاعه كمان حتى في المنام وهو نايم دخلت الجنة
حتى في المنام يقوم عمر بن الخطاب يبكي ويقول يا رسول الله اعليك اغار انا ممكن اغير منك ده انت الذي تحفظ الحرمات الواحد ممكن يغير على مراته من واحد تاني بيبص لها عايز يخطفها ولا يلهفها ولا مش عارف ايه هي حاجة ولا الكلام ده. ولا يخببها عليه بس انت
يعني انا عليك اغار يا رسول الله القصة دي كلها اصل قاعدتها الحب وبالحب يعني ايه قال الله عز وجل قل يا ايها الذين تدعون المحبة ما كل واحد بيقول انا بحب النبي
حد يقول لي انا بكره النبي يكفر على طول. لو قال بكره النبي. يقول انا باحب النبي يقوم عامل حاجة يا بيه تخالف النبي برضو. وهو ايه وهو شغال انا بحبك يا ندى
وجيب الطبل والزمر والبتاع ويحبك يا نابر في عيدي في مولد النبي والكلام والمزامير والرايات ها والموالد وبتاع وييجي في الفرقة قرا ولا فرقة جعفر ويقعدوا يطبقوا مزيكا طول الليل. طب المزيكا يا ابنائي حرامة عليكم. تقول له بحبك يا نبي وتعمل له كده! قال ده يطلع ايه ده ان شاء
كلام فارغ ربنا سبحانه وتعالى حسم القضية في الاية دي. قل يا ايها الذين تدعون المحاب ان كنتم تحبون الله فاتبعوني. ادي حكم انت بتدعي محبة النبي صلى الله عليه وسلم؟ يبقى تتبع
لا اتصور ان تخالفه في شيء لسه بعض اخوانا الافاضل بيسألني آآ دلوقتي بيقول لي يعني ما عادش الناس بتسلموا على بعض في الجوامع بعد الصلاة لي حرما اللي الناس اتعودوا ايه ؟ اتعودوا يقول لك حرما، يقول لك جمعا
ها يتوضأ يقول لك زمزم بيلاحز هو ان ما عدش حد ايه ما عدوش يسلم على الراجل في الجوامع. فانا قلت له ايه؟ قلت له ان دي بدعة انك انت بعد ما تخلص صلاة تقوم تقول له تقول حرما اهي دي بدعة
طب انت بتقول حرما ليه ؟ قال لك يا اخي بندعيه لبعض كده ان نصليها في الحرم. يروحوا هم الاتنين وهم في الحرم يقول لك حرما. الله وانت عايز تروح فين بقى بعد حارة من دي بقى ما انت في المسجد الحرام اهو. عايز تروح فين
ها بقت عادة عند الناس صارت عند الناس عادة. لأ اصل البدعة ايه اصل واحد يقول لك يا اخي ايه الضرر اللي فيها يعني؟ هو انا اللي مؤمن حرما وما هو ده دعاء اهو. ايه الاشكال اللي فيها يعني
ما نقول لك طيب طب ما تعرف لي ما هي البدعة الاول عشان نعرف ازا كان فيها اشكال ولا لأ ها البدعة شيء كان له مقتضى في زمان النبي صلى الله عليه وسلم
وكان مقدورا له ان يفعله ولم يفعله معلش التعريف ده انا هفصصه كده وابينه لانه جميل وحلو شيء كان له مقتضى. له مقتضى يعني ايه؟ يعني له داعي دي اول حاجة. حاجة كان لها داعي زي مسلا دلوقتي ايه؟ يقول لك آآ عايزين نعمل ميكروفون. ليه الجامع
وفي ناس بيصلوا في الشارع والكلام دهوت فاصبح وجود الميكروفونات له مقتضى ولا ما لوش؟ له مقتضى لان الناس اللي برة في الشارع يسمعوا ازاي؟ ها يبقى المقتضى هو الداعي لوجود الشيء. تمام؟ وكان مقدورا له ان يفعله
ها كان يقدر يعمله وما عملوش طب انت بتعمل ايه بقى لما هم قاعدين جنب بعض كده كان في مقتضى يسلموا على بعض ويقولوا حرما مسلا او يسلم عليه اه كان له مقتضى وهي الدعاء مش لما بيقول له حرما
معناها نصليها في الحرم ان شاء الله؟ مش ده دعاء؟ يبقى ازا كان له مقتضى اللي هو الدعاء يعني. طيب كان مقدورا لهم ان كل واحد يسلم على التاني ولا صعب قوي
كان مقدورا عملوها؟ لأ ما عملوهاش. طب نعملها ازاي احنا بقى ما نقدرش نعملها. لان الامام ما لكا رحمه الله قال في في الحاجات اللي بتحصل زي دي ما لم يكن يومئذ دينا فلا يكون اليوم دينا
احنا مش هنخترع اللي ما كانش دين ايام النبي ما يبقاش دين ايامين ما لم يكن يومئذ دينا فلا يكون اليوم دينا. النهاردة مسلا بعد الادان التاني بعد الايام الاولاني انا بشوف كتير من الناس بيقوموا يصلوا ركعتين
اهي دي لا اصل لها لا اصل لها. ما فيش حاجة اسمها سنة الجمعة القبلية الجمعة السنة بتاعتها بعدية. معروفة اربع ركعات. اللي عايز يصلي جمعة من كان مصليا منكم بعد الجمعة فليصلي اربعا. كلام النبي عليه الصلاة
سلام لكن اول ما تدخل المسجد بتصلي ركعتين تحية المسجد وتقعد ما تقومش تاني يدن الادان تقوم تاني بدعة فواحد يقول لك يا اخي طب ابن مسعود كان بيصلي قبل الجمعة تمان ركعات
اقول لك ما فيش مانع من اول ما تدخل تفضل تصلي لحد ما الخطيب يطلع. لكن تصلي وتقعد ويدن الاذان تقوم تصلي تاني هي دي البدعة بقى ما فيش مانع تصلي من ساعة ما تدخل الجامع. افضل صل لحد ما الامام يقول السلام عليكم ورحمة الله
افضل صل براحتك لكن تصلي ركعتين وتقوم قاعد ولما يدن الاذان تصلي ركعتين كمان الكلام ده لا يجوز. بدعة ما كانش الكلام ده على ايام النبي صلى الله عليه وسلم. اذا البدعة
في تشريع ما لم يأذن به الله ورسوله يبقى انت كانك بتعبد ربنا بشرع خالص بعيد خالص عن شرع النبي. ما هو اهو ده معنى البدعة هذا هو معنى الايه؟ معنى البدعة. ما هو احنا عشان واحد جه واحد يقول لي ايه البدعة يا اخي ايه دليل التحريم يا اخي
اقول لك لأ الدليل المطالب بالدليل اللي بيعمل الحاجة. انت قمت تصلي فانت المطالب بالدليل ها الفاعل هو المطالب بالايه؟ مطالب بدليل مطالب باثبات لماذا تفعل هذا والنبي صلى الله عليه وسلم كان يقول الا ان كل محدثة بدعة
وكل بدعة ضلالة وكل ضلالة في النار وكان يقول اياكم ومحدثات الامور وكان يقول كل عمل ليس عليه امرنا فهو رد. مردود على صاحبه عشان كده الاتباع بقى قل ان كنتم تحبون الله فاتبعوني
يحببكم الله. اهي دي الثمرة العظيمة جدا اللي احنا هناخدها. يبقى الاتباع يجيب الحب. الاتباع الاول الحب هو ثمرة الايه؟ ثمرة الاتباع. لا اتصور ابدا حبا يخالف. حتى لو كان هذا الفعل على هوى نفسه
انت بتحب تعمل كده. بس الرسول صلى الله عليه وسلم يا اخي قال لك لأ. يعني انا دلوقتي عايز ارفع رجلي سؤال حد قال لك ارفع رجلك ده تشبيه يعني حاجة مسل يعني
حد قال لفريق عايز تعمل اي عبادة من العبادات. مأذون لك اولا ولا لأ؟ مأذون. مين اللي ازن لك؟ وفي دليل الاذن ده احنا بنعمل الكلام ده في حياتنا العادية. تروح تقول لواحد انا عايز ابيع الارض الفلانية. يقول لي معك توكيل
دليل يعني انك انت حر التصرف في مال فلان. ايوة معي توكيل اتفضل. لو في اي خدش ها الختم مش باين اعرق كوباية وقام خاتم بهم ولا مش عارف اي حاجة يقول لك لأ
اي خدش يقول لك لابد من دليل اثبات انك انت لك مطلق التصرف في مال فلان او حياة فلان او الكلام ده ما هي العبادة كده شف الفرق بين العبادة وبين المباحات. الاصل في العبادات احفزوا القاعدة دي زي قل هو الله احد كده
لانها هتنجينا من كثير من المخالفات الاصل في العبادات المنع حتى يرد دليل بالاذن. والاصل في الاشياء الاباحة حتى يرد دليل بالمنع يبقى انا عندي عبادة وعندي شيء. طيب شيء زي ايه؟ قال لك البيوع
البيوع الاصل فيها الحلم ها المطاعم والمشارب الاصل فيها الحل حتى يرد دليل يقول لك الاكلة دي بالزات لأ الشوربة دي بالزات لأ ولزلك تلاقي المباحات من المطاعم والمشارب اكتر مليون مرة من المحرمات
هو ايه المحرم علينا في الاكل؟ انما حرم عليكم الميتة والدم ولحم الخنزير وما اهل به لغير الله والمنخنقة والموقودة والمتردية والنطيحة وما اكل السبع وما ذبح على النصب. ها كل دي محرمات. وهيحرم عليك انك انت ايه تشرب الخمر
لو حبيت تعد اجناس المحرمات علينا من اجناس المباحات مش هتطلع فيه نسبة مئوية فالاصل في كل طعام انه حلال الا ان يرد دليل بانه حرام جبت كيلو لحمة من عند الجزار. حطيته في البيت نسيته
عفن وصار جيفة تاكله اهو ما تاكلوش. ليه؟ طرأ عليه وصف مانع طرأ عليه وصف ايه؟ مانع يبقى الاصل في المباحات في الاصل في الاشياء زي المطاعم والمشارق والبيوع البيوع اللي كنا نبيع ونشتري. الاصل فيها الحلال الا انواع معينة من بيوع تتعدى على اصابع اليدين
اما كل انواع الحاجيات في الدنيا بتتباع وتشتري اجناسها لا يمكن تعرف تعد اللي بيتباع ويتشاري ايه بتعرفش تعدي البقال مسلا او بتاع الخردوات او مش عارف ايه لو حب يعد الايه اللي في البقالة لو عنده حاجة ضخمة ولا بتاع ما يعرفش يعني ايه يجيبها بصعوبة يعني. فما بالك بما في الارض جميعا
ده الاشياء لكن العبادات بقى قال لك الاصل فيها المنع. ليه؟ قال لك لان لا تدري ما الذي يحبه الله ويرضاه؟ جايز تعمل حاجة انت تتصور انك تتقرب بها الى الله ويكون ربنا بيكرهك
وانت ايش عرفك ربنا بيحب ديت ؟ الا عن طريق رسول يرسله اليك يقول لك ربنا عز وجل بيحب كزا وبيكره كزا يبقى انا لا استطيع ان اتقرب الى الله من بمزاجي كده. تطق في دماغي ان انا اعمل حاجة معينة اتقرب بها الى الله تقوم ايه
اقوم اعملها هنعيش زي الاعرابي اللي هو لما كانوا راكبين سفينة كلهم وكده وهبت ريح العاصف وهتغرق السفينة بتاع سفينة قال يا جماعة كل واحد بقى يندر لله كده ربنا نجانا يطلع حاجة لله. ها صدقة يطلع بتاع الكلام دوت
بقى ان الناس اللي راكبين في السرير كلهم آآ كل واحد معه قرشين وبتاع الا واحد اعرابي ما كانش معه ولا مليم. ها جيبه نضيف تماما قال اللهم انه ليس عندي شيء اقدمه. لكن امرأتي طالق لوجهك ثلاثا. طب وايه هتقرب لها
الست هو ده هو ده قربة الى الله؟ ها لأ فاحنا ممكن نفعل اشياء نتصور اننا نتقرب اليها الى الله وهي مش قربة اصلا فيقوم اللي يعرفك ان ربنا بيحب دي وبيكره دي مين
هو الرسول عليه الصلاة والسلام عشان كده قام قايل ايه فاتبعوني اهو. يحببكم الله فالاصل في العبادات المنع. ما اقدرش ارفع رجلي في العبادات الا ازا كان مأزون لي ارفعه
طب احطها فين ؟ قال لك اوعى تحطها على الارض لحد ما يقول لك حطها في المكان الفلاني. ها؟ جايز تحطها هنا يكون غلط يقول لك حطها هنا. او حطها هنا
يبقى العبادات الانسان متكتف فيها ما يعرفش يتصرف ما يعرفش كان في مرة واحد اعرفه كان بيصلي معنا مسجد زراعة زمان كان بعد ما يصلي الضهر لازم يسجد سجدة لمدة يجي خمس دقايق كده
فانا لاحزت المسألة دي مرتين تلاتة فكلمته قلت له انت بعد كل ضهر تسجد ايه؟ السجدة الطويلة دي. ليه؟ قال هو هو مش ربنا قال فاسجد واقترب والنبي عليه الصلاة والسلام قال ان ايه؟ اقرب ان اقرب ما يكون العبد من ربه وهو ايه؟ وهو ساجد. فانا لما ادعو وانا ساجد دعائي يستجاب
او اقرب الى الاجابة قلت له ماشي كلام جميل بس النبي صلى الله عليه وسلم كان اذا دعا سجد عملها خالص دي ابدا ما عملهاش الا في الصلاة وهو يصلي. وهو بيصلي وهو ساجد يدعو كما يشاء. لكن هو دلوقتي مش في صلاة يسجد ليه
ما هو ادعية النبي صلى الله عليه وسلم كلها كثيرة ولا نعلم في خبر من الاخبار انه سجد اذا اراد ان يدعو. يبقى انت مخترع بقى فهذا لا يجوز لك. قال معلش
كل واحد ادرى بنفسه دي بقى بتوصلني هتوصلك لفين يا ابني؟ ده ده ربنا عز وجل بيقول فاتبعوني يحببكم الله. انت عايز توصل لفين بقى؟ انت طبعا مش ماشي في السكة الصح. انت ماشي في السكة الغلط. عايز توصل لفين بقى
فده مزاج ها حاجة طقت في دماغه وشاف ان هو كده مبسوط بها والكلام ده فيبادر يعملها. اقول لك لأ نرجع للقاعدة بتاعتنا الاصل في العبادات المنع حتى يرد دليل بالاذن
اي عبادة انت ممنوع تعملها لحد ما يأمرك سيدك يقول انا ارضى عن هذه ولا ارضى عن هذه تتخذ تتقي مساخطه سبحانه وتعالى وتبادر الى مراضيه وكمان الحب ده بيخلي خطوتك سريعة جدا. حتى لو كنت عند الناس بطيئا
ودي من العجايب احدى العجايب شف الشاعر الراجز بيقول ايه من لي بمثل سيرك المدلل ها من لي بمثل سيرك المدلل تمشي هوينا وتجيء الاول. ازاي يعني بيقول له انت بتعمل حاجة غريبة. ماشي على مهلك وبتطلع الاول. ما قل لي ازاي يعني
طب ده اللي ماشيين معك بيجروا وسابقينك قال لك القصة مش قصة ان انا اصلي آآ سبعين ركعة. القصة ان انا هاصلي ركعتين بس بس احسن من السبعين بتوعك عمار ابن ياسر رضي الله عنه صلى صلاة خفيفة كما في السنن وغيرها. فلما صلى صلاة خفيفة كده ومشي فواحد قال له ايه
قال له يا ابا اليقظان كنية عمار. لقد صليت صلاة خفيفة قال نعم ولكني دعوت فيها بدعوات ها؟ وذكر له دعاء علمه النبي صلى الله عليه وسلم اياه. فقال له اه صحيح خفيفة صحيح. بس انا دعيت فيها دعاء تقيل
فهو لما يبقى ماشي على مهله ها ويطلع الاول تيجي ازاي ديت ؟ محب فالحب يولد الاخلاص على طول. وشف موسى عليه السلام لما ذهب الى ميقات ربه مع السبعين من بني اسرائيل
ما استحملش الخطوة بتاعتهم. ماشيين على مهلهم وموسى عليه السلام عايز يصل الى ميقات ربه مشتاق ها فسبقهم فربنا بيقول له ايه؟ وما اعجلك عن قومك يا موسى! ايه اللي خلاك تيجي بدري كده وتسبقه وتيجي؟ قال هم اولئ على اثري وعجلت اليك
رب لترضى طبيعة المحب لما يشوف حبيبه عايز الحتة دي تبص تلاقي اول واحد في الطابور. شو ممكن يكون تاني واحد ولا تالت واحد ولا رابع واحد ولا الكلام ها فاكرين زمان في
الستينيات لما كان طوابير الجمعية مشهور طوابير الجمعية. وواحدة اسمها الدلالة. الدلالة دي بقى اللي انت ايه متخصصة في معرفة تقف امتى في طابور وتجيب امتى وترتب الاوضاع وتجيب لك السمك الروسي وتجيب لك الفراخ المجمدة والكلام ده في الجمعيات ايام الستينيات يمكن كتير من اخواننا يعني مولودين بعد
الزمن الغابر ده ها او الاغبر فتبص تلاقي من الفجر العالم تصلي الفجر وتقف على باب الجمعية. طب الجمعية بتفتح الساعة كم؟ تسعة يعني يفضل من الساعة خمسة للساعة تسعة اربع ساعات علشان فرخة
هو عايزها عشان اكل عياله. عنده حاجة نعمل حاجة زي كده. حتى اشتهرت نكتة زمان بسبب الطوابير والكلام ده يقول لك كلمة واحد رايح الشغل وبعدين لقى الجزمة بتلق في رجله. فبيبص لقى ايه ما ربطش الرباط كويس. فقام واقف في مكانه يعني ما يعرفش واقف فين
وقف في مكانه وعمال يعمل الرواتشي بقى وبتاع يتأنق فيه بقى وانت عارف زمان كان الجزمة مزاج واللبس بمزاجه كان حاجة مزاج دلوقتي اقلب يعني ها المهم على ما شنط الجزمة والرباط والبتاع مش عارف ايه بيقف كده بيبص لقى وراه ييجي عشرة. ها وبيبص لقى نفسه قدام ايه
قدام جمعية ومش قدام جمعية فوقف كده وقال ايه طب ايه اللي يخليني امشي طب ده انا الاول في الطابور ها جايز يكونوا بيوزعوا حاجة ولا بتاع وقام واقف ها كانت نكتة ايه بتتداول ايام زمان على قصة طابور الجمعية ومش عارف. طب ده راجل محتاج حاجة معينة اهوت قام واقف لها اربع ساعات. اربع ساعات
ويجي في الصلاة لو الامام طول شوية عمال ينفث استغفر الله العظيم. ومرة واحد يعني ضيع علي صلاتي بصلي جنبه كل شوية ينفخ اللي ينفخ يعني خلاص هو بينفخ انا مش واخد بالي بينفخ مني لحد ما بدأ يتكلم يكلم نفسه بقى استغفر الله العزيم استغفر الله العزيم استغفر الله
ابن ستين في سبعين خلص بقى. ها واول ما خلص صلاة خلصها صلاة قام طالع في الايه؟ في الامام الغلبان المسكين ده يا اخي من ام بالناس فليخفف مش عارف ايه الكلام لو علي اقف معك للصبح لكن في ناس مرضى وناس غلابة في الجامع الله! هو حد آآ قال لك
اتكلم باسم هؤلاء الناس. ها هو اللي عمال ينفخ ويعمل وبتاع والكلام ده عشان مش قادر يقف في البتاع. ويقوم يقف على طابور الجمعية اربع ساعات مش هيجيب فرخة هو ده علامة المحب. فانا عايز اقول لكم يا اخوانا ازا كنتم ازا كنا بقى عايزين ننتصر بقى ونطلع من الزل والعار اللي احنا فيه النهاردة. واحنا
فكل يوم اللقمة بقت مرة. لما بتشوف فضائيات بتشوف بيعملوا ايه في دلوقتي اليهود في البلدة القديمة وبيعملوه وخلاص هيمسحوها والكلام ده. انت نفسك ما بتعرفش تاكل. اللقمة مرة لكن عاجز مكبل مش قادر تعمل حاجة
وهنفضل في الهزيمة دي لحد امتى ؟ ما تعمل حاجة يا اخي. اعمل حاجة في مقدورك. في مقدورك لم عيالك واقعد كلم عيالك عن هموم الامة وعن حتى لو ما بتعملش يا اخي بها. حتى لو انت عاجز انك تفعل الكلام ده. لم عيالك واتكلم عن قضايا الامة. اتكلم عن هذا الدين المتين
ان الذي انزله الله سبحانه وتعالى وجعله وجعل النبي صلى الله عليه وسلم خاتمة الرسل والقرآن خاتمة الكتب. وهو الدين الذي ارتضاه الله عز وجل للانبياء جميعا. من بلاد بن ادم عليه السلام لحد
تقوم الساعة وهو الاسلام وتعلم ولادك الحب بذرة الحب. النبي صلى الله عليه وسلم يا ابني امر بكزا اعملها. بس ما تقولش وانت مخالف بقى. يعني مسلا ما تبعتوش يجيب علبة سجاير
ها والتدخين حرام. ما تبقاش يجيب المعسل والجوزة حرام. ها؟ وهذه الاشياء ما تقوليش يا ابني عيب النبي صلى الله عليه وسلم يا ابني نهى عن الدهب للرجال وانت لابس ديل دهب! برضو عشان يبقى كلامي له مصداقية. فنحن اذا علمنا اولادنا
من الصغر من الصغر معنى الحب كل العبادات تخف. الجهاد نفسه بيخف شف سعد بن انس بن النضر رايح في الجهاد والجهاد معروف ان القتل آآ يعني آآ ومن ظن ممن لا يلاقي الحروب بان لا يصاب
فقد ظن عجزه. يعني اللي بيروح الحرب بيعمل حسابه انه مش هيرجع يوم انس ابن النضر في غزوة احد لقي سعد بن معاذ يقول له وها يا سعد اني لاشم ريح الجنة دون احد
انا اشم ريحة الجنة فقاتل حتى قتل اخته الربيع ما عرفتوش ما عرفتش تميز مين الشخص ده الا ببنانه باطراف اصابعه وشه ضايع وجدوا فيه ثمانين طعنة ورمية برمح وضربة بسيف
فده راجل رايح عشان يموت نفسه يموت ليه ؟ عشان عارف ان الجنة بعدها وواحد قال للنبي صلى الله عليه وسلم وكان معه تمرة كده شوية تمرات في جيبه عمال ياكل فيهم على ما القتال يشب يعني. فقال يا رسول الله
آآ ما لي عند ربي ان قتلت في سبيلي؟ قال لك الجنة فقال انها لحياة طويلة حتى اكل هذه التمرات. عجم التمرات ده انا هو لسة هاكلهم تقاتل حتى قتل
ايه اللي يخليه يدخل وهو يعلم انه سيقتل؟ ايه اللي خلاه يقدم على هذا؟ المحبة المحبة دي ناتجها تصديق الوعد والوعيد. وهذا له يعني آآ كلام اخر. طويل. اسأل الله تبارك وتعالى
ان ينفعنا واياكم بما علمنا وان يعلمنا ما جهلنا. اقول قولي هذا واستغفر الله العظيم